Proiect bugetare participativa

Bugetarea participativă este un proces  care urmăreşte îmbunătăţirea calităţii vieţii din oraşul nostru, prin încurajarea cetăţenilor să se implice în definirea priorităţilor şi a obiectivelor de investiţii din bugetul local.
Este un proces deschis, incluziv şi transparent prin care membrii comunităţii se implică direct în formularea deciziilor privind priorităţile de cheltuire a banilor din buget.
1. Obiective 
Bugetarea participativă are următoarele obiective:
•	Creşterea nivelului de dialog şi de colaborare dintre cetăţeni şi administraţia publică.
•	Ajustarea politicilor publice la nevoile și așteptările cetăţenilor, pentru a îmbunătăți calitatea vieții în Municipiul Zalau.
•	Creşterea gradului de asumare şi co-creare a procesului de dezvoltare urbană de către cetăţeni.
•	Consolidarea democraţiei prin participarea cetăţenilor la un exerciţiu de luare a unor decizii ce privesc întreaga comunitate.
•	Creșterea transparenței activității administraţiei publice locale
2. Cine poate depune proiecte 
•	Pot fi înscrise propuneri de proiecte prin internet, pe o platforma   creata pentru  bugetare participativa..
•	Persoanele care nu au acces la internet vor putea înscrie propuneri de proiecte, în perioada de depunere, cu sprijinul Primăriei. Se poate amenaja un birou unde, în fiecare zi lucrătoare din perioada de depunere, între orele 13.00-16.00, doi funcționari ai Primăriei vor ajuta cetățenii să depună proiecte și vor oferi informațiile necesare.
•	Persoanele care trimit propuneri sau care votează proiecte acceptă termenii şi condiţiile în care funcţionează platforma bugetării participative.
•	Nu vor fi luate în considerare propunerile care sunt trimise în mod diferit față de prevederile punctului 1 și 2 din prezentul capitol sau care nu sunt conforme cu formularul de proiect.

3. Propunerile de proiecte depuse trebuie să îndeplinească următoarele criterii:
a. Să corespundă unui obiectiv de interes general.
b. Să fie sau să poată fi asimilate unei investiţii aflate în aria de competenţă a Primăriei Municipiului Zalau şi care vizează un spaţiu public.
c. Să nu intre în aria altor programe ale Primăriei Municipiului Zalau cum sunt finanţările destinate ONG-urilor, structurilor sportive etc.
d. Să nu fie contrare sau incompatibile cu planuri sau proiecte ale municipalităţii aflate în derulare.
e. Să nu aibă un caracter comercial sau publicitar.
f. Să nu aibă un caracter politic sau etnic.
g. Să nu genereze cheltuieli de funcţionare importante (întreţinere, plata unor drepturi de autor etc.) după implementare.
h. Să fie clar delimitate spaţial şi să nu fie prea vagi.
i. Să se încadreze în bugetul maxim alocat unui proiect.
j. Similitudinea conținutului propunerilor sau proximitatea spaţială a acestora ar putea duce la integrarea diferitelor propuneri într-un singur proiect.
k. Fiecare participant poate depune maxim o propunere pentru fiecare domeniu.
l. În cazul în care o propunere integrează practic mai multe propuneri, în urma analizei tehnice şi juridice urmează să fie făcute modificările necesare pentru ca propunerea să se încadreze în cerinţele enunţate.
m. Fiecare propunere ar trebui să aibă un cost total de cel mult 150.000 de euro (inclusiv TVA).
n. Proiectele care ajung să fie supuse la vot nu sunt în mod obligatoriu o transcriere a propunerilor trimise de cetăţeni. Pot exista propuneri care necesită ajustări tehnice şi estimarea mai precisă a costurilor din partea servicilor municipalităţii, pentru a putea fi supuse votului şi apoi implementate. Pentru a fi fezabile, propunerile pot necesita în continuare ajustări tehnice.
o. Propunerile depuse în cadrul bugetării participative devin proprietatea Municipiului Zalau, deponenții proiectelor nu pot invoca legislația în materia drepturilor de autor.
p. În urma analizei tehnice, Primăria poate unifica mai multe proiecte cu același obiect și le poate supune la vot în această nouă formă, cu înștiințarea prealabilă a deponenților.
r. În vederea respectării prevederilor legale în vigoare, Primăria își rezervă dreptul de a modera afișarea proiectelor pe platformă. Acestea vor fi afișate într-un interval de maxim 5 zile lucrătoare de la data depunerii.
s.Votarea proiectelor se desfășoară strict online, iar pentru a vota, cetățenii trebuie să își creeze cont pe platforma .
t.Pot participa la procesul de bugetare participativă cetăţenii care locuiesc, muncesc sau studiază în Zalau şi au împlinit vârsta de cel puţin 18 ani.
4.Domenii proiecte :
1. Alei, trotuare şi zone pietonale.
2. Mobilitate, accesibilitate şi siguranţa circulaţiei.
3. Spații verzi și locuri de joacă
4. Amenajare spaţii publice (mobilier urban, iluminat public etc.).
5. Infrastructură educațională și culturală.
6. Oraşul digital.

5. Analiza tehnica a proiectelor 
•	Analiza tehnică şi juridică a propunerilor este realizată de către Primăria Municipiului Zalau, ale cărei servicii verifică conformitatea acestora cu standardele prezentului regulament şi cu alte reglementări legale în vigoare, precum și fezabilitatea tehnică.
•	Propunerile care îndeplinesc condițiile de eligibilitate pot suferi ajutări tehnice din partea Primăriei Municipiului Zalau, dacă este necesar.
•	Similitudinea conținutului sau proximitatea geografică poate duce la integrarea diferitelor propuneri într-un singur proiect.
•	Proiectele care contravin prevederilor legale în vigoare nu vor fi incluse în procesul de bugetare participativă și nu vor fi publicate pe site.
•	Echipa tehnică de evaluare a proiectelor este formată din cel puțin un reprezentant ale următoarelor departamente din cadrul Primăriei municipiului Zalau: 
•	Direcția Tehnică
•	Direcția Ecologie Urbană și Spații Verzi
•	Direcția Juridică
•	Direcția Generală de Urbanism
•	Direcția Patrimoniul Municipiului și Evidența Proprietății
•	Direcția Generală Comunicare, Dezvoltare Locală și Management Proiecte
•	Coordonare : Primarul municipiului Zalau

6. Ateliere participative 
 Atelierele participative au drept scop principal creşterea încrederii cetăţenilor în      puterea lor de a aborda şi de a rezolva problemele cu care se confruntă. În cadrul acestor ateliere, cetăţenii participă la determinarea a ceea ce reprezintă o problemă pentru comunitatea lor, la identificarea priorităţilor, dar şi la identificarea opţiunilor de acţiune.
Pot participa la atelierele participative cetăţenii care locuiesc, muncesc sau studiază în Zalai şi au vârsta de cel puţin 18 ani.
Calendarul atelierelor participative va fi publicat pe platforma .

7.Etapele procesului de bugetare participativa  
Bugetarea participativă va  cuprinde următoarele etape:
•	depunerea proiectelor
•	pentru a putea trimite propuneri de proiecte sau pentru a putea vota, este obligatorie înregistrarea pe platforma online , adaptată pentru dispozitivele mobile
•	fiecare cetățean poate formula una sau mai multe propuneri de proiecte (câte un proiect pentru fiecare domeniu)
•	analiza proiectelor
•	propunerile de proiecte vor face obiectul unei analize tehnice şi legale
•	în urma acestei verificări, se va stabili lista proiectelor eligibile
•	Primăria poate unifica mai multe proiecte cu același obiect și le poate supune la vot în această nouă formă, cu înștiințarea prealabilă a deponenților
•	fiecare persoană al cărei proiect a fost declarat neeligibil poate să primească, la cerere, un răspuns scris cuprinzând motivele pentru care propunerea a fost declarată neeligibilă
•	toate proiectele declarate eligibile urmează să fie supuse votului cetăţenilor
•	prima etapă de vot
•	fiecare cetățean înscris pe platforma bugetării participative poate alege șase proiecte (câte unul pentru fiecare dintre cele șase domenii stabilite)
•	în această etapă, se vor selecta maxim 30 proiecte
•	primele trei proiecte clasate în funcție de numărul de voturi din fiecare domeniu vor intra automat în a doua etapă de vot, iar celelalte în funcție de numărul de voturi, indiferent de domeniul din care fac parte
•	validare vot 1
•	Primăria se va asigura că procesul de votare este valid.
•	a doua etapă de vot
•	în a doua etapă, fiecare cetățean poate alege un singur proiect din cele maxim 30 stabilite în prima fază
•	la finalul acestei etape, vor fi selectate 15 proiecte
•	primul proiect din fiecare domeniu clasat în funcție de numărul de voturi va fi selectat automat, iar restul proiectelor vor fi selectate în ordinea numărului de voturi, indiferent de domeniul din care fac parte
•	validare vot 2
•	Primăria se va asigura că procesul de votare este valid.

•	afişare rezultate finale
•	lista proiectelor care vor fi implementate se va stabili în funcție de numărul de voturi
•	primul proiect din fiecare domeniu (în funcție de numărul de voturi) va fi selectat automat, restul proiectelor urmând să fie ierarhizate în funcţie de numărul de voturi, indiferent de domeniul din care fac parte
•	cele 15 proiecte urmează să fie implementate începând cu anul urmator.

8. Votul si calendarul procesului
•	votul asupra proiectelor are loc online, pe platforma bugetării participative .
•	votul este restrictionat la teritoriul Municipiului Zalau. Pentru a putea vota este necesar ca în momentul votului să vă aflați pe raza Municipiului Zalau și să permiteți accesul la locația dumneavoastră. Platforma colecteaza date despre locația dumneavoastră doar în momentul votului pentru a asigura respectarea procedurii de votare.
•	Votul are loc în două etape distincte.
a. În prima fază de vot, fiecare cetățean înscris în portalul bugetării participative poate alege șase proiecte (câte unul pentru fiecare dintre cele șase domenii stabilite). În această etapă, se vor selecta maxim 30 de proiecte, primele trei proiecte clasate în funcție de numărul de voturi din fiecare domeniu vor intra automat în a doua etapă de vot, iar celelalte în funcție de numărul de voturi, indiferent de categoria din care fac parte.
b. În a doua etapă, fiecare cetățean poate alege un singur proiect din cele maxim 30 stabilite în prima fază.
c. La finalul celei de a doua etape de vot, vor fi selectate un număr de 15 proiecte. Primul proiect din fiecare domeniu clasat în funcție de numărul de voturi va fi selectat automat, iar restul proiectelor vor fi selectate în ordinea numărului de voturi, indiferent de domeniul din care fac parte.
 Eventualele modificări ale calendarului procesului de bugetare participativă vor fi publicate pe platforma.
9. Proiecte care vor fi implementate
•	Vor fi implementate proiectele cel mai mare număr de voturi (cu respectarea prevederilor prezentului regulament şi a reglementărilor legale în vigoare). Aceste proiecte urmează să fie implementate începând cu anul urmator.
•	Lista proiectelor care vor fi implementate se va stabili în funcție de numărul de voturi. Primul proiect din fiecare domeniu (în funcție de numărul de voturi) va fi selectat automat, restul proiectelor urmând să fie ierarhizate în funcţie de numărul de voturi, indiferent de domeniul din care fac parte. Vor fi implementate 15 proiecte.